Diari Oficial de la Generalitat Valenciana


Sumari del DOGV 4025, del 20-06-2001 (2001/6019)

ORDRE de 13 de juny de 2001, de la Conselleria d'Economia, Hisenda i Ocupació, per la qual es determina el Programa de Formació en Noves Tecnologies de la Societat de la Informació en l'àmbit de la Comunitat Valenciana, i es regula el procediment per a la concessió d'ajudes durant l'exercici de 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6019


Data del document
:   13-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda a l'ocupació
    * ajuda a les empreses
    * formació professional
    * suport econòmic
    * lluita contra l'atur

ORDRE de 13 de juny de 2001, de la Conselleria d'Economia, Hisenda i Ocupació, per la qual es determina el Programa de Formació en Noves Tecnologies de la Societat de la Informació en l'àmbit de la Comunitat Valenciana, i es regula el procediment per a la concessió d'ajudes durant l'exercici de 2001. [2001/6019]
  
Ens trobem en un moment de profundes transformacions socials, de gran transcendència i abast mundial, simbolitzat a través del fenomen d'Internet. No es tracta d'una qüestió únicament tecnològica o econòmica, sinó fonamentalment social i cultural que afectarà les persones en tots els seus àmbits d'activitat.
  
La Generalitat Valenciana, convençuda de la importància d'estendre el coneixement i l'ús de noves tecnologies de la informació i la comunicació, ha aprovat el II Pla de Modernització de la Comunitat Valenciana en què s'integren programes específicament orientats a l'administració autonòmica i local i al conjunt de la societat, la qual cosa exigirà un esforç addicional de formació i qualificació dels recursos humans.
  
Les actuacions que es realitzen a la nostra Comunitat es relacionen directament amb l'estratègia europea en aquesta matèria, aprovada en el Consell Europeu Extraordinari de Lisboa, reunit els dies 23 i 24 de març de 2000, i denominada Iniciativa «e-Europe: una societat de la informació per a tots», per a la qual hi ha un pla d'acció amb horitzó en 2002, que aposta per aconseguir una Internet més ràpida, barata i segura, que permeta un estímul continuat de la seua utilització, a través d'una ambiciosa campanya de formació i educació a les persones. Aquest Pla va ser aprovat en el Consell Europeu de Santa Maria de Feira els dies 19 i 20 de juny de 2000.
  
La participació de les Comunitats Autònomes en la construcció de la Societat de la Informació té la seua justificació en la necessitat de garantir que la implantació d'aquesta es desenvolupe d'una forma harmònica, procurant que cap col·lectiu social o empresarial quede exclòs de l'accés als nous servicis. No cal, recordar que Internet i les noves tecnologies són un poderós instrument de cohesió social i territorial, però que s'acreixen igualment els riscos d'incrementar les desigualtats entre els qui tenen i els qui no tenen accés a la informació. En aquestes condicions, l'educació i la formació, tant d'usuaris com de professionals, és un element clau per a prevenir la denominada Info-marginalitat.
  
El Govern Valencià, conscient de la importància del repte, assumeix la màxima prioritat per a la formació professional ocupacional en noves tecnologies de la societat de la informació, i en funció de les seues competències de gestió i els recursos disponibles, ha dissenyat un marc estable d'actuació que pretén complementar i reforçar l'abast de les mesures que, si és procedent, es dissenyen pel Govern central a la nostra Comunitat.
  
Convé recordar per a donar resposta a aquesta prioritat, i coordinar de mode efectiu les actuacions de les Administracions Públiques, el Consell de Ministres va aprovar el 23 de desembre de 1999 la iniciativa «INFO XXI: la societat de la informació per a tots», amb un termini d'actuació referit als anys 2001 a 2003.
  
En aquest sentit, i en estreta relació amb els objectius d'INFO XXI, mitjançant aquesta ordre es disenya un Pla formatiu que vol proporcionar als usuaris de la Comunitat Valenciana les habilitats mínimes per a usar amb profit les noves tecnologies de la informació i comunicació, amb especial atenció a la denominada «Alfabetització digital: formació d'usuaris en tecnologies de la informació i comunicació». En totes les accions formatives que es desenvolupen es donarà prioritat als col·lectius socials que puguen veure's marginats dels processos de construcció de la societat de la informació. Tot això amb l'objectiu de millorar les qualificacions professionals i l'ocupabilitat.
  
Això va acompanyat, igualment, de la urgent necessitat de tenir professionals de les noves tecnologies que permeten un adequat desenvolupament de la societat de la informació a Espanya i la Comunitat Valenciana. Per a això, el Pla Nacional de Formació i Inserció Professional, Pla FIP, fixa uns objectius concrets per a atendre aquest objectiu, amb la participació de les associacions empresarials del sector que siguen capaces d'orientar les prioritats de la formació que calga impartir.
  
La gestió d'aquest Pla formatiu en l'àmbit de la Comunitat Valenciana és el que es pretén regular per mitjà d'aquesta ordre, que desenvolupa un model propi adaptat a les característiques del sistema socioeconòmic valencià a partir de l'anàlisi de les necessitats prèviament detectades de formació.
  
En virtut de tot això i en ús de les facultats que em confereix la Llei 5/1983 de 30 de desembre, de Govern Valencià, i el Decret 90/2001, de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article 1. Objecte i àmbit
  
L'objecte d'aquesta ordre és regular la concessió d'ajudes econòmiques durant l'any 2001 per la Conselleria d'Economia, Hisenda i Ocupació per a fomentar i gestionar activitats de formació professional ocupacional adreçades a treballadores i treballadors desocupats, a fi de proporcionar-los la qualificació professional per a adaptar-se a les necessitats derivades de les noves tecnologies i de la societat de la informació i amb això, a les necessitats del mercat de treball a la Comunitat Valenciana.
  
Totes les accions formatives se hauran de realitzar a la Comunitat Valenciana.
  
Article 2. Difusió
  
Serà obligació de les entitats beneficiàries de les ajudes regulades en aquesta ordre donar a conéixer de forma inequívoca que es tracta d'una acció subvencionada per la Conselleria d'Economia, Hisenda i Ocupació de la Generalitat Valenciana i cofinançada pel Fons Social Europeu, de conformitat amb les instruccions i models normalitzats que a aquest efecte subministre el Servei Valencià d'Ocupació i Formació.
  
Article 3. Beneficiaris
  
Les entitats que sol·liciten una subvenció per a la realització de les indicades accions formatives l'efectuaran a través de la via I de programació de les previstes en l'article 12.1 de l'Ordre de 26 de desembre de 2000, de la Conselleria d'Economia, Hisenda i Ocupació, (DOGV núm. 3.907, de 29 de desembre de 2000), per la qual es determina el programa de formació ocupacional i es regula el procediment per a la concessió d'ajudes durant l'exercici de 2001.
  
Article 4. Presentació de sol·licituds i termini
  
Es concedeix un termini de 15 dies naturals comptadors des de l'endemà de la publicació d'aquesta ordre, perquè les entitats interessades puguen sol·licitar una subvenció a fi de realitzar alguna de les accions formatives previstes en l'annex.
  
Article 5. Procediment i programació
  
Serà d'aplicació el que preveu la citada Ordre de 26 de desembre de 2000, de la Conselleria d'Economia, Hisenda i Ocupació, pel que fa a procediment, programació, tenint en compte el que estableix l'article 3 d'aquesta ordre, i les ajudes als alumnes.
  
Les accions formatives realitzades a l'empara d'aquesta ordre hauran de finalitzar abans del dia 16 de novembre de 2001.
  
No serà d'aplicació a aquesta ordre el que preveu el capítol II del títol III de l'Ordre de 26 de desembre de 2000, de la Conselleria d'Economia, Hisenda i Ocupació.
  
Disposició addicional
  
Única
  
De conformitat amb el que preveu la Llei 12/2000, de Pressupostos de la Generalitat Valenciana per a l'exercici 2001, es destina a càrrec del programa pressupostari 322.20 «Formació Professional Ocupacional», línia T0218000, a fi d'atendre les ajudes previstes en aquesta ordre una quantia màxima de mil milions de pessetes (2.613.335.526 de PTA), equivalents a 6.010.121,04 euros, distribuïdes provincialment de la següent forma:
  
Alacant: 060.345.743 de pessetes (1.803.036,31 euros)
  
Castelló: 804.183.771 de pessetes (601.012,10 euros)
  
València: 241.865.395 de pessetes (3.606.072,63 euros)
  
Disposicions finals
  
Primera
  
Es faculta el director general de Servei Valencià d'Ocupació i Formació, a proposta del director general de Formació i Qualificació Professional, per a dictar totes les instruccions que siguen necessàries per al desenvolupament i l'execució del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de juny de 2001.
  
El conseller d'Economia, Hisenda i Ocupació,